VM/PI/1.3.1.

**Mediju pedagoģija**

Mediju pedagoģija ir jauna zinātnes apakšnozare, kas veidojusies līdz ar mediju ienākšanu bērnu, pusaudžu un jauniešu ikdienas dzīvē. 21. gadsimta realitātē arvien biežāk nonākam strupceļā, kurā tradicionālajam pedagoģiskajam procesam kļūst arvien grūtāk sacensties ar mediju pārliecinošo ietekmi uz pieredzes un dzīves pozīcijas veidošanos. (Z.Rubene, 2010,49.lpp.)

**Mediju izglītības mērķis** ir nodrošināt cilvēkiem prasmes:

* kritiski uztvert un analizēt mediju sniegtās ziņas, kā arī pašiem iesaistīties to veidošanā;
* identificēt mediju tekstu pirmavotus, to politiskās, sociālās, komerciālās un/vai kultūras intereses un kontekstus;
* interpretēt ziņas un vērtības, ko piedāvā mediji;
* izvēlēties piemērotus medijus savu ziņu publicēšanai, lai tās sasniegtu iecerēto auditoriju;
* lietot medijus gan ziņu saņemšanai, gan sūtīšanai. (Z.Rubene, 2010,52.lpp.)

**Uzdevums „**Mediju izglītības mērķis”

1. Pārdomāt un izvērtēt, kā jūs izmantojat medijus savā darbā.
2. Mediji – problēma vai izaicinājums?
3. Izlasiet mediju izglītības mērķi! Kādas mācību aktivitātes jūs varat minēt, kas palīdzētu šo mērķi sasniegt?

**Uzdevums** „Mobilais telefons mācību procesā”

* Grupu diskusija - Mobilā telefona izmantošana mācību procesā „+” un „-” (sadalās grupās „par” un „pret”).
* Kādas iespējas ir izmantot mobilo telefonu mācību procesā, piem., latviešu valodā, mūzikā, matemātikā, angļu valodā u.c.?

**Uzdevums** „Mediju biogrāfija”

Katrs dalībnieks uzraksta, kādi mediji un kā ietekmējuši viņa personības attīstību.

Mediju biogrāfijas struktūra

* Pieredze, kas iegūta ar mediju palīdzību;
* Attieksmes un vērtības, kas pārņemtas mediju ietekmē;
* Paradumi, kas attīstījušies, izmantojot medijus;
* Spējas un prasmes, kas attīstījušās, pateicoties medijiem;
* Spējas tehniski izmantot un kritiski izvērtēt mediju piedāvāto saturu;
* Mediju ietekme visās dzīves jomās (darbs, brīvais laiks, privātie kontakti utt.).

**Izmantotā literatūra**

Böcher, H., Koch, R. (2005) Medienkompetenz in sozialpädagogischen Lernfeldern. 2. Auflage,Bildungsverlag EINS GmbH, Troisdorf.

Rubene, Z. (2010) Mediju pedagoģija. Materiāls izstrādāts ESF Darbības programmas 2007. - 2013. gadam „Cilvēkresursi un nodarbinātība” prioritātes „Izglītība un prasmes” pasākuma „Profesionālajā izglītībā iesaistīto pedagogu kompetences paaugstināšana” Latvijas Universitātes realizētā projekta „Profesionālajā izglītībā iesaistīto vispārizglītojošo mācību priekšmetu pedagogu kompetences paaugstināšana” ietvaros.